Vinens serveringstemperatur er uhyre vigtig for at få det bedste ud af vinoplevelsen. Jo varmere vinen er, jo mere vil alkoholen kunne duftes og dermed ”dække over” de finere frugtnuancer, som vi så gerne vil fange, når vi sætter næsen til glasset. I smagen føles vinen også tungere og skarpere. 13-15 grader for lette, tilnærmelige rødvine og 16-18 grader for kraftigere og tungere rødvine. Glem alt om stuetemperatur. Det er altid bedst at servere rødvinene lidt køligt, da vinens temperatur i glasset hurtigt vil stige til rumtemperatur